Granda Bazaro (Istanbulo)

La Granda Bazaro de Istanbulo (turke Kapalı Çarşı; osmanid-turke قپالی چارشو, signifante 'kovrita merkato'), simple nomita "Granda Bazaro" aŭ "Granda Kovrita Bazaro", estas komerca distrikto en la malnova Istanbula distrikto de Eminönü en la distrikto Bejazid. Hodiaŭ ĝi apartenas al la distrikto de Fatih, Istanbulo. La Granda Bazaro kovras areon de 31 000 kvadrataj metroj kaj enhavas ĉirkaŭ 4 000 butikojn kun ampleksa vario de produktoj . Alloganta inter 250 000 ĝis 400 000 vizitantoj ĉiutage , en 2014, ĝi estis enlistigita numero 1 inter la vizitita turismaj allogoj kun 91 250 000 vizitantoj ĉiujare . La Granda Bazaro en Istanbulo estas ofte rigardita kiel unu el la unuaj butikumadaj centroj (multvendejo) de la mondo. Historio Ĝi estis konstruita en la 15-a jarcento sub sultano Mehmet Fatih post la konkero de Konstantinopolo. La centro estas la Eski Bedesten (tradukite: malnova ŝtofhalo) – origine planita kiel trezorejo – sub kies kupoloj troviĝas ankoraŭ hodiaŭ la butikoj de la oraj kaj arĝentkomercistoj. La Eski Bedesten kutimis esti malloze ŝlosita kaj enhavis la aparte multekostajn varojn. Poste, la halo eĉ prenis la funkcion de banko - riĉaj privatuloj uzis ĝin kiel monŝrankon por siaj privataj havaĵoj. Sulejmano la Granda poste konstruis la Yeni Bedesten (tradukita: Nova ŝtofhalo) kiu nun estas nomita Sandal Bedesten. La tuta bazaro estis origine konstruita el ligno. Post pluraj gravaj fajroj, sultano Mustafa la 3-a rekonstrui la konstruaĵojn parte el ŝtono. Kiel estas kutime kun bazaroj, la butikoj en la Granda Bazaro estas ordigitaj laŭ sektoro, kiu ofte povas esti rekonita sub la stratnomoj (ekz. Halıcı Sokağı, la strato de la tapiŝokomercistoj, kaj Sahaflar caddesi, la strato de la antikvaĵkomercistoj). Ekster la komercaj horoj, ne nur la butikoj sed ankaŭ la multaj enirejoj al la kovritaj stratetoj estas fermitaj. Galerio Referencoj Eksteraj ligiloj Oficiala retejo en la turka Turka Ministerio de Kulturo: Granda Bazaro Havecamerawilltravel.com: Fotoj de la Granda Bazaro